21/04/2016 | Administración LocalMunicipal
Moeche
Aprobación definitiva do Regulamento e identidade e imaxe corporativa do Concello de Moeche

a) O obxecto deste regulamento é aprobar a identidade e imaxe corporativa do Concello de Moeche así como o uso dos elementos básicos da identidade corporativa do Concello, xa que nel se establecen as normas de aplicación do logotipo que conforma a imaxe corporativa institucional do Concello de Moeche b) Todos os departamentos ou unidades que conforman o Concello de Moeche axustaranse ao uso que se regula nesta norma no que se refire a Elaboración e emisión de documentos, modelos normalizados e material impreso. Informacións, publicacións, comunicacións ou calquera tipo de soportes, incluídos os telemáticos ou audiovisuais, así como os carteis ou sinalización que elaboren ou utilicen. A) Os elementos básicos da imaxe corporativa institucional do Concello de Moeche son a) O escudo do Concello de Moeche b) A marca constituída polo símbolo ou imagotipo e o logotipo corporativo B) O escudo é o aprobado pola Corporación en sesión de 6 de maio de 2002, E que se recolle no anexo I C) A marca ten a composición, disposicións e tipografías recollidas no anexo II O imagotipo parte da imaxe do castelo, emblema deste concello, con cinco ameas, unhas por cada parroquia do Concello de Moeche. Incorpora ademais un novo elemento, a identidade cromática. A cor elixida e a da pedra de toelo, entre verde e gris, pedra identificativa do noso municipio presente na súa vida cotiá ao longo da historia. O imagotipo pretende salientar a importancia do concello nun dos momentos máis importantes da historia de Galicia, a revolución irmandiña, así como os seus recursos naturais e a súa fortaleza. O logotipo é a expresión escrita do nome do Concello. Como elementos constitutivos da marca establécense as pautas de construción, o uso das tipografías e as aplicacións cromáticas da marca que se recollen no anexo II Artigo 3. O uso da imaxe corporativa institucional figurará en todos os documentos administrativos, comunicacións e informacións xerais realizadas por todas e cada unha das unidades ou departamentos municipais, tanto en formato físico como dixital. O escudo queda reservado para actos de grande relevancia protocolaria e institucional. Artigo 4. O uso desta imaxe corporativa institucional é privativa do Concello de Moeche e a súa utilización queda prohibida, agás con consentimento expreso do Concello de Moeche. As entidades que reciban subvencións ou asinen convenios co Concello de Moeche están exentas desta autorización xa que deberán obrigatoriamente incluír mención expresa da colaboración ou patrocinio do Concello de Moeche en todo o material publicitario ou programas que editen en relación co actividade obxecto de subvención ou patrocinio; para isto deberán utilizar os elementos da imaxe corporativa que figuran no anexo II. En toda a papelería e publicacións, en papel ou dixital, deberá figurar a imaxe corporativa institucional Nas expresións, informacións e comunicacións que se elaboren en soporte, así como nos anuncios institucionais ou telemáticas necesariamente deberá figurar a imaxe corporativa institucional. Nos folletos de información ou difusión en calquera soporte, así como nos anuncios institucionais en prensa, deberá figurar a imaxe corporativa institucional. Os edificios de titularidade municipal, tanto no interior como no exterior as actuacións en infraestruturas e as vías municipais deberán sinalizarse coa imaxe corporativa institucional sen prexuízo da adaptación singular do patrimonio existente mediante o desenvolvemento previsto na disposición adicional. Nos vehículos adscritos aos servizos municipais figurará a marca como identidade corporativa institucional. A indumentaria de traballo do persoal municipal e os artigos de promoción e outros soportes que empregue o Concello deberán identificarse cos elementos da marca da imaxe corporativa. A aplicación do disposto neste regulamento desenvolverase a través do uso do manual básico de normas de documentación corporativa, que recolle as distintas aplicacións dos elementos. Como elementos constitutivos do manual establécense as pautas de construción, o uso das tipografías e as aplicacións cromáticas da marca Mentres non se esgoten as existencias de material impreso con anterioridade á entrada en vigor deste regulamento, deberán seguirse utilizando A imaxe corporativa institucional establecida neste regulamento utilizarase sempre que se adquira, repoña ou reedite todo elemento que deba exhibila. A presente ordenanza entrará en vigor de acordo co establecido nos artigos 65.2 e 70.2 da lei 1/1985, de 2 de abril, reguladora das bases de réxime local, unha vez transcorrido o prazo de quince días hábiles desde a súa publicación no Boletín Oficial da Provincia. Moeche, 14 de abril de 2016. A Alcaldesa Asdo. Beatriz Bascoy Maceiras